stanford-oval/wikipedia huggingface dataset:
ה'תת"ג

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תת"ג (5,803) ובקיצור תת"ג – היא שנה עברית  אשר תחל ביום א' בתשרי, אור ל-15 בספטמבר 2042, ותסתיים ביום כ"ט באלול, 4 באוקטובר 2043.
המולד של תשרי חל ביום שני, 4 שעות ו-397 חלקים. לפיכך זו שנה מסוג בשז. היא מעוברת, ואורכה 385 ימים.
זו שנת שמיטה, ושנת 8 במחזור העיבור ה-306. תקופת ניסן שבשנה זו היא תחילת שנת 7 (סימנה זידא) במחזור השמש ה-208.
שנה זו היא שנת 1,974 לחורבן הבית, ושנת 2,354 לשטרות.
מדינת ישראל תחגוג ביום העצמאות ה'תת"ג 95 שנות עצמאות.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
ה' באייר חל ביום שישי, ולכן יום העצמאות מוקדם ליום חמישי ד' באייר ויום הזיכרון לחללי מערכות ישראל מוקדם ליום רביעי ג' באייר.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
ה'תת"ד

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תת"ד (5,804) ובקיצור תת"ד – היא שנה עברית  אשר תחל ביום א' בתשרי, אור ל-5 באוקטובר 2043, ותסתיים ביום כ"ט באלול, 21 בספטמבר 2044.
המולד של תשרי חל ביום ראשון, שעה אחת ו-986 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה ראשונה לשמיטה, ושנת 9 במחזור העיבור ה-306. תקופת ניסן שבשנה זו היא תחילת שנת 8 (סימנה חיהז) במחזור השמש ה-208.
שנה זו היא שנת 1,975 לחורבן הבית, ושנת 2,355 לשטרות.
מדינת ישראל תחגוג ביום העצמאות ה'תת"ד 96 שנות עצמאות.
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
ברכת החמה ביום רביעי כ"ג בניסן - 8 באפריל 2037.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
י' באייר חל בשבת, ולכן יום הרצל נדחה ליום ראשון י"א באייר.
The Intercept

| --- | --- |

 סוג:  כתב עת 
 תקופת הפעילות:  2014–הווה (כ־10 שנים) 
 מייסדים:  First Look Media, לורה פויטרס, Jeremy Scahill, Glenn Greenwald 
 בעלות:  First Look Media
 theintercept.com
 
The Intercept הוא אתר חדשות מקוון שהושק בפברואר 2014 בידי First Look Media, תאגיד חדשות שהקים מייסד eBay פייר אומידיאר.עורכיו הם בטסי ריד, גלן גרינוולד וג'רמי סקייהיל.
האתר שימש בתחילה כמצע לדיווח על מסמכים שפרסם אדוארד סנודן, אך מטרתו היא "ליצור עיתונות לוחמת ואופוזיציונית במגוון רחב של נושאים."
בינואר 2017 החל האתר להעלות גם פודקאסט פוליטי שבועי בשם Intercepted.
האתר זכה במספר פרסי עיתונות, בין השאר על סדרת מאמרים שחשפה כיצד תאגיד דופונט פגע בציבור ובעובדיו באמצעות כימיקלים רעילים.
הערות שוליים

↑  Jon Russel, 
The Intercept, the first online publication from eBay founder Pierre Omidyar, is now live,
thenextweb, Feb 10, 2014
↑  "About The Intercept"
The Intercept.
↑  Glenn Greenwald, Laura Poitras and Jeremy Scahill (February 10, 2014). "Welcome to The Intercept"The Intercept.
| --- | --- |
בקרת זהויות :  LCCN: no2016113738  VIAF: 37147422904244880330   WorldCat (עם VIAF): 37147422904244880330 
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
טימותי ריי

| --- | --- |

 מדינה:  ארצות הברית 
 השכלה:  אקדמיית חיל האוויר של ארצות הברית  אונ׳ אמבריי-רידל לאווירונאוטיקה 
 השתייכות:  חיל האוויר של ארצות הברית
 תקופת הפעילות:  1985–2021 (כ־36 שנים)
 דרגה:   גנרל
 תפקידים בשירות
 מפקד כנף המפציצים השביעית  קצין אג"ם פיקוד התקיפה הגלובלית של חיל האוויר של ארצות הברית  מפקד חיל האוויר השלישי של ארצות הברית  סגן מפקד פיקוד אירופה של ארצות הברית  מפקד פיקוד התקיפה הגלובלית של חיל האוויר של ארצות הברית
 עיטורים
   מדליית השירות המצוין של מחלקת ההגנה  מדליית השירות המצוין של חיל האוויר   מדליית השירות העילאי של מחלקת ההגנה  לגיון ההצטיינות (2)  כוכב הארד  מדליית האוויר (2)
 
טימותי "טים" מ. ריי (באנגלית: Timothy "Tim" M. Ray) הוא קצין בדימוס בדרגת גנרל. בתפקידו האחרון שירת כמפקד פיקוד התקיפה הגלובלית של חיל האוויר של ארצות הברית.
ביוגרפיה

ריי סיים ב-1985 לימודי תואר ראשון בארגונומיה מאקדמיית חיל האוויר של ארצות הברית. עבר קורס טיס בבסיס ויליאמס שבאריזונה, וקורס הכשרת אנשי צוות אוויר למפציצי B-52 סטרטופורטרס.
שירת כטייס B-52 בכנף המפציצים השנייה בבסיס בארקסדייל שבלואיזיאנה ומילא תפקיד מטה בפיקוד האוויר האסטרטגי. לאחר מכן שירת בטייסת המפציצים ה-11 ובשנים 2001–2003 פיקד על טייסת המפציצים 96, טייסת B-52. שירת כראש ענף אימונים וכשירות בפיקוד כוחות ארצות הברית בקוריאה. בספטמבר 2005 מונה לסגן מפקד כנף המפציצים החמישית המוצבת בבסיס מינוט בדקוטה הצפונית. ביולי 2006 מונה למפקד כנף המפציצים השביעית המוצבת בטקסס ומפעילה מטוסי B-1 לנסר. ביולי 2008 מונה לסגן קצין אג"ם של פיקוד הקרב של חיל האוויר ובאוגוסט 2009 מונה לקצין אג"ם של פיקוד התקיפה הגלובלית של חיל האוויר. באוגוסט 2011 מונה למפקד מרכז האימונים האוויריים של כוחות נאט"ו באפגניסטן ולמפקד כוח המשלוח האווירי 438 בקאבול.
בספטמבר 2012 מונה לראש ענף תכנון מבצעי, מדיניות ואסטרטגיה וסגן לענייני מבצעים של ראש מטה חיל האוויר. בפברואר 2014 מונה לראש ענף תוכניות כוח גלובליות בלשכת העוזר לענייני רכש של מזכיר חיל האוויר של ארצות הברית
ביולי 2015 קודם לדרגת לוטננט גנרל ומונה למפקד חיל האוויר השלישי של ארצות הברית, בבסיס רמשטיין בגרמניה. בנובמבר 2016 מונה לסגן מפקד פיקוד אירופה של ארצות הברית. באוגוסט 2018 הועלה לדרגת גנרל ומונה למפקד פיקוד התקיפה הגלובלית. הוא שירת בתפקיד עד ספטמבר 2021.
במהלך שירותו צבר מעל 4,000 שעות טיסה על מטוסי T-38 טאלון, T-37 טוויט, B-52 סטרטופורטרס, B-1 לנסר, C-21, ‏C-27A ספרטן, ו-C-208.
ריי בעל תואר שני במדעי התעופה וניהול מאוניברסיטת אמברי-רידל בפלורידה, בעל תואר שני בלימודי אסטרטגיה ממכללת המלחמה של הצי, בוגר המכללה לפיקוד ומטה של חיל האוויר, בעל תואר שני בלימודי אסטרטגיה ממכללת המלחמה של חיל האוויר ובוגר תוכנית העמיתים של אוניברסיטת הרווארד.
ויליאמס (אריזונה)

| --- | --- |

 מדינה:  ארצות הברית ארצות הברית
 תאריך ייסוד:  1881 
 שטח:  114.411113 קמ"ר
 גובה:  2,062 מטרים
 אוכלוסייה:  ‏
  ‑ בעיירה:  3,202 (1 באפריל 2020)
 קואורדינטות:  35°14′58″N 112°11′24″W﻿ / ﻿35.249444444444°N 112.19°W﻿ / 35.249444444444; -112.19 
 אזור זמן:  UTC-7
 http://www.williamsaz.gov
 he
 
וילימאס (באנגלית: Williams) היא עיירה במחוז קוקונינו שבמדינת אריזונה, ארצות הברית. העיירה ממוקמת על כביש 66 ההיסטורי, מערבית לפלאגסטאף. גודל אוכלוסייתה, נכון ל-2020, הוא 3,202. העיר ידועה גם כ"שער הכניסה לגרנד קניון", והיא העיר האחרונה בה נפגשים כביש 66 וכביש 40.
היסטוריה

העיירה נוסדה ב-1881 והיא נקראת על שמו של ויליאם שרלי ויליאמס (Old Bill Williams), שפסל שלו מוצב כיום בצידה המערבי. רובע העסקים ההיסטורי של ויליאמס (אנ'), וכביש 66 האורבני (אנ'), נוספו למרשם הלאומי של מקומות היסטוריים ב-1984 ו-1989, בהתאמה.
תיירות

רוב ההכנסות של העיר הן מתיירות, בין היתר בשל קרבתה היחסית (כשעה נסיעה) לגרנד קניון, כמו גם הספארי Bearizona (אנ') הצמוד לעיירה. אטרקציות תיירותיות סובבות סביב כביש 66 האורבני ומוזיאון תחנת הדלק ההיסטורית של פיט הממוקמת על הכביש.
קולנוע

מספר סרטים הוליוודיים צולמו בעיירה, ביניהם:
Guns of the Timberland (1960)
מרדף חצות (1988)
חסרת מילים (Speechless) (1994)
הערות שוליים

↑  Doing Business, www.williamsaz.gov (באנגלית אמריקאית)
↑  Grand Canyon from Williams, AZ
ערך זה הוא קצרמרבנושא יישובים בארצות הברית. אתם מוזמנים לתרום לוויקיפדיה ו.
| --- | --- |
בקרת זהויות :  NLI: 987007564671005171  LCCN: n83220551  MusicBrainz: d5672af3-3618-4f32-bfae-ec1ca801c599  VIAF: 157148521   WorldCat (עם VIAF): 157148521
ג'יימס הולמס (קצין)

| --- | --- |

 לידה:  12 באפריל 1957 (בן 67) נוקסוויל, טנסי, ארצות הברית
 מדינה:  ארצות הברית 
 כינוי:  מייק
 השכלה:  אוניברסיטת טנסי 
 השתייכות:  חיל האוויר של ארצות הברית
 תקופת הפעילות:  1981–2020 (כ־39 שנים)
 דרגה:   גנרל
 תפקידים בשירות
 מפקד כנף קרב 4  מפקד כנף המשלוח האווירי 455  סגן מפקד פיקוד החינוך והאימונים של חיל האוויר  ראש מחלקת תכנון במטה חיל האוויר  מפקד פיקוד הקרב של חיל האוויר
 פעולות ומבצעים
 מלחמת אפגניסטן
 עיטורים
  מדליית השירות המצוין של חיל האוויר (2)   מדליית השירות העילאי של מחלקת ההגנה  לגיון ההצטיינות (2)  כוכב הארד  מדליית האוויר (4)
 
ג'יימס מייקל "מייק" הולמס (באנגלית: James Michael "Mike" Holmes, נולד 12 באפריל 1957) הוא קצין בדימוס בדרגת גנרל, בתפקידו האחרון שירת כמפקד פיקוד הקרב (ACC) בחיל האוויר של ארצות הברית.
ביוגרפיה

הולמס גדל בנוקסוויל שבטנסי. ב-1981 סיים לימודי תואר ראשון בהנדסת אלקטרוניקה מאוניברסיטת טנסי ולאחר הלימודים התגייס לחיל האוויר של ארצות הברית. עבר קורס טיס, שירת כמדריך טיסה וטייס F-15 איגל והוצב בין השאר ביפן ובגרמניה.
בשנים 1999–2000 פיקד על טייסת קרב 27. בשנים 2002–2004 פיקד על להק המבצעים של כנף 14 ובשנים 2004–2006 פיקד על כנף 4. מילא תפקידי מטה בתחום התכנון במטה חיל האוויר ובמטה כוחות האוויר בפיקוד האוקיינוס השקט של ארצות הברית. בשנים 2008–2009 פיקד על כנף המשלוח האווירי 455 שהוצבה באפגניסטן. באוגוסט 2013 קודם לדרגת לוטננט גנרל ומונה לסגן מפקד פיקוד החינוך והאימונים של חיל האוויר. באוגוסט 2014 מונה לראש מחלקת תכנון במטה חיל האוויר.
במרץ 2017 קודם לדרגת גנרל ומונה למפקד פיקוד הקרב של חיל האוויר. הוא שירת בתפקיד עד פרישתו באוגוסט 2020.
במהלך שירותו צבר מעל 4,000 שעות טיסה על מטוסי T-38 טאלון, ססנה T-37 טוויט, T-1A ג'ייהוקס ו-F-15 איגל. מתוכם מעל 500 שעות מבצעיות.
לאחר פרישתו משמש יועץ בכיר בחברת The Roosevelt Group.
הולמס בעל תואר שני בהיסטוריה מאוניברסיטת אלבמה, תואר שני באסטרטגיית לוחמה אווירית מאוניברסיטת חיל האוויר ותואר שני בלימודי ביטחון לאומי ממכללת המלחמה של הצי.
גלן ואנהרק

| --- | --- |

 לידה:  20 באוקטובר 1962 (בן 61) מוריי, קנטקי, ארצות הברית
 השכלה:  אוניברסיטת מיזורי  אוניברסיטת מרכז מיזורי  מכללת המלחמה של הצי 
 השתייכות:  חיל האוויר של ארצות הברית
 תקופת הפעילות:  1988–2024 (כ־36 שנים)
 דרגה:   גנרל
 תפקידים בשירות
 מפקד כנף ההפצצה ה-7  מפקד כנף ההפצצה ה-509  מפקד המרכז ללוחמה של חיל האוויר  מנהל המטות המשולבים  מפקד פיקוד צפון של ארצות הברית ומפקד פיקוד הגנת האוויר והחלל של צפון אמריקה
 עיטורים
   מדליית השירות המצוין של מחלקת ההגנה   מדליית השירות המצוין של חיל האוויר   מדליית השירות העילאי של מחלקת ההגנה  לגיון ההצטיינות (3)  מדליית האוויר
 
גלן ואנהרק (באנגלית: Glen D. VanHerck; נולד ב-20 באוקטובר 1962) הוא קצין בדימוס בדרגת גנרל, כיהן כמפקד פיקוד צפון של ארצות הברית ומפקד פיקוד הגנת האוויר והחלל של צפון אמריקה.
ביוגרפיה

ואנהרק נולד במוריי שבקנטקי. הוא סיים תואר ראשון באוניברסיטת מיזורי והתגייס ב-1987 לחיל האוויר של ארצות הברית. סיים קורס טיס ב-1989, הוכשר כטייס F-15 איגל, שירת בבסיס חיל האוויר קדנה שביפן וכמדריך טיסה בסיס חיל האוויר נליס. ב-1998 התקבל לתוכנית מטוסי ההפצצה B-2 ספיריט. הוא שירת כטייס B-2 בטייסת 509, כקצין מבצעים בטייסת 325 ובמטה פיקוד הקרב.
בינואר 2005 מונה למפקד טייסת 325 ובינואר 2007 לסגן מפקד להק 509. לאחר לימודים במכללת המלחמה של הצי מונה בספטמבר 2008 למפקד להק האימונים 71 ולאחר מכן שימש סגן מפקד כנף האימונים ה-71 וסגן מפקד כנף האימונים 71. בשנים 2010–2010 שירת במטה הפיקוד האסטרטגי.
ביולי 2012 מונה למפקד כנף ההפצצה ה-7, כנף מפציצי B-1 לנסר. בפברואר 2014 מונה למפקד כנף ההפצצה 509, כנף מפציצי B-2. ביוני 2015 מונה למנהל המבצעים בפיקוד התקיפה הגלובלית. במרץ 2016 מונה למפקד המרכז ללוחמה אווירית. ביולי 2017 עבר לשרת במטות המשולבים, שימש סגן ראש אגף התכנון, וסגן ראש מנהל המטה. בספטמבר 2019 מונה למנהל המטה.
באוגוסט 2020 הועלה לדרגת גנרל ומונה למפקד פיקוד צפון של ארצות הברית ומפקד פיקוד הגנת האוויר והחלל של צפון אמריקה. כיהן בתפקיד עד פברואר 2024.
במהלך שירותו צבר ואנהרק למעלה מ-3,000 שעות טיסה, על מטוסי T-1‏, T-6, ‏T-37 טוויט, T-38 טאלון, F-15 איגל, F-35 לייטנינג II,‏ B-1 לנסר ו-B-2 ספיריט.
הוא בעל תואר שני בביטחון לאומי ואסטרטגיה ממכללת המלחמה של הצי ותואר שני בבטיחות בתעופה מאוניבריסטת מרכז מישיגן. נשוי למרלין והם הורים לבת אחת.
ה'תת"י

| --- | --- |
 : ערך זה עוסק בשנה עתידית פרטים המופיעים בו עשויים להשתנות, ואירועים המצוינים בו עשויים שלא להתרחש.
ה'תת"י (5,810) ובקיצור תת"י – היא שנה עברית  אשר תחל ביום א' בתשרי, אור ל-27 בספטמבר 2049, ותסתיים ביום כ"ט באלול, 16 בספטמבר 2050.
המולד של תשרי חל ביום שני, 8 שעות ו-268 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנת שמיטה, ושנת 15 במחזור העיבור ה-306. תקופת ניסן שבשנה זו היא תחילת שנת 14 (סימנה ידלוז) במחזור השמש ה-208.
שנה זו היא שנת 1,981 לחורבן הבית, ושנת 2,361 לשטרות.
מדינת ישראל תחגוג ביום העצמאות ה'תת"י 102 שנות עצמאות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
כ"ח באייר חל ביום שישי, ולכן טקסי יום ירושלים מוקדמים ליום חמישי כ"ז באייר. בכל זאת, הצביון הדתי של היום (אמירת ההלל ומזמורי התודה) מתקיים ביום שישי כ"ח באייר.
צ'ארלס פרקורט

| --- | --- |

צ'ארלס פרקורט, 1990
 לידה:  29 ביוני 1955 (בן 69) וולת'ם
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  מכללת המלחמה של הצי  אקדמיית חיל האוויר של ארצות הברית  בית הספר לטייסי ניסוי של חיל האוויר האמריקני  תיכון הדסון 
 עיסוק בעבר:  טייס
 עיסוקים נוספים:  טייס ניסוי
 תקופת השירות:  1990–2005 (כ־15 שנים)
 דרגה:  קולונל
 זמן שהייה בחלל:  38 ימים, 20 שעות ו-16 דקות
 ביוגרפיה בנאס"א:  צ'ארלס פרקורט
 משימות
 STS-55,‏ STS-71,‏ STS-84 ,‏ STS-91
    
 עיטורים
  לגיון ההצטיינות   מדליית השירות המצוין של מחלקת ההגנה  מדליית השירות הראוי לשבח (פעמיים)  צלב התעופה המצוינת   מדליית השירות המצטיין של נאס"א  מדליית המנהיגות הבולטת של נאס"א  מדליית הטיסה בחלל של נאס"א (4 פעמים)
 
צ'ארלס פרקורט (באנגלית: Charles Joseph Precourt;‏ נולד ב-29 ביוני 1955, וולת'ם, מסצ'וסטס) הוא טייס קרב ואסטרונאוט לשעבר בתוכנית מעבורות החלל של נאס"א.
ביוגרפיה

צ'ארלס פרקורט נולד בעיירה וולת'ם שבמסצ'וסטס. בשנת 1977 הוא סיים לימודי תואר ראשון במדעים באקדמיית חיל האוויר של ארצות הברית. בהמשך הוא קיבל תואר שני בניהול ותואר שני בביטחון לאומי ונושאים אסטרטגיים.
בשנת 1978 פרקורט סיים קורס טיס ושירת במספר בסיסים של החיל. בשנים 1982–1984 הוא היה טייס מקדונל דאגלס F-15 איגל  בבסיס בגרמניה. בשנת 1985 סיום קורס בבסיס חיל האוויר אדוארדס וקיבל הסמכה כטייס ניסוי. הוא היה מעורב במספר פרויקטים. בסך הכול הוא עשה 7,500 שעות טיסה ב-60 כלי טיס.
שירות בתחום החלל

בשנת 1990 פרקורט נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. בשנת 1993 הוא השתתף במשימת STS-55 כמומחה משימה של מעבורת החלל קולומביה (סטיבן נגל היה מפקד צוות). המטרה העיקרית הייתה ביצוע מחקרים בעזרת מערכת Spacelab D-2 הגרמנית. במשימת STS-71 בשנת 1995 (רוברט גיבסון היה מפקד צוות) הוא היה טייס צוות של מעבורת החלל אטלנטיס. זו הייתה משימה במסגרת "תוכנית מיר" המשותפת לארצות הברית ורוסיה. מעבורות חלל ביצעה העגינה הראשונה של מעבורת חלל לתחנת החלל מיר. בשנת 1997 פרקורט היה מפקד צוות של STS-84 במעבורת החלל אטלנטיס. משימת המעבורות השמינית במסגרת תוכנית מיר ומעבורות החלל ומשימת העגינה השישית במיר. ביוני 1998 פרקורט טס לחלל בפעם הרביעית כמפקד צוות של STS-91 על מעבורת החלל דיסקברי זו הייתה משימה נוספת של עגינה בתחנת החלל מיר.
בשנת 1995 פרקורט היה מנהל קשר במרכז גגארין להכשרת קוסמונאוטים. ממאי 1996 ועד לספטמבר 1998 הוא היה בתפקיד ניהולי בכיר במרכז החלל ג'ונסון. בהמשך הוא היה מנהל "משרד האסטרונאוטים" עד לשנת 2002. משנת 2002 ועד לשנת 2004 הוא היה בצוות תאום של תחנת החלל הבין-לאומית.
לאחר פרישה מנאס"א

בשנת 2005 פרקורט פרש מנאס"א. הוא השתלב בתעשיית החלל הפרטית.
רובין ראנד

| --- | --- |

 לידה:  1957 (בן 67 בערך) ארצות הברית 
 מדינה:  ארצות הברית 
 כינוי:  באבה
 השכלה:  מכללת המלחמה של הצי  אקדמיית חיל האוויר של ארצות הברית  General William Mitchell High School 
 השתייכות:  חיל האוויר של ארצות הברית
 תקופת הפעילות:  1979–2018 (כ־39 שנים)
 דרגה:   גנרל
 תפקידים בשירות
 מפקד חיל האוויר ה-12 של ארצות הברית  מפקד פיקוד החינוך וההדרכה של חיל האוויר  מפקד פיקוד התקיפה הגלובלית של חיל האוויר
 פעולות ומבצעים
 מלחמת עיראק  מלחמת האזרחים בסוריה
 עיטורים
  מדליית השירות המצוין של חיל האוויר (2)   מדליית השירות העילאי של מחלקת ההגנה  לגיון ההצטיינות (3)  כוכב הארד  מדליית האוויר (5)
 
רובין "באבה" ראנד (באנגלית: Robin "Baba" Rand) הוא קצין בדימוס בדרגת גנרל בחיל האוויר של ארצות הברית.
ביוגרפיה

ראנד סיים ב-1979 את לימודיו באקדמיית חיל האוויר. שירת כמדריך טיסה וכטייס F-16 פייטינג פלקון.
פיקד על טייסת הקרב 36 המוצבת בקוריאה הדרומית, בשנים 2003–2004 פיקד על כנף הקרב 8 בקוריאה הדרומית, בשנים 2004–2006 פיקד על כנף הקרב 56 בבסיס לוק שבאריזונה העוסקת בהכשרת טייסי קרב. בשנים 2006–2007 פיקד על כנף המשלוח 332 שהוצבה בעיראק. ב-2007 מונה למנהל תחום המזרח התיכון בלשכת מזכיר ההגנה של ארצות הברית. ב-2009 מונה לראש הלשכה המשפטית במשרד מזכיר חיל האוויר וב-2010 לעוזרו של סגן ראש מטה חיל האוויר.
בדצמבר 2011 מונה למפקד חיל האוויר ה-12 ומפקד כוחות האוויר של פיקוד דרום של ארצות הברית. באוקטובר 2013 הועלה לדרגת גנרל ומונה למפקד פיקוד החינוך והאימונים של חיל האוויר עד שהוחלף על ידי דריל רוברסון. במרץ 2015 מונה למפקד פיקוד התקיפה הגלובלית, האחראי על כוחות המפציצים האסטרטגיים של החיל ומערך הטילים הבין-יבשתיים. הוא שירת בתפקיד עד אוגוסט 2018.
במהלך שירותו צבר מעל 5,000 שעות טיסה רובם על מטוסי T-38 טאלון, ססנה T-37 טוויט ומטוסי F-16. מתוכם מעל 470 שעות טיסה מבצעיות.
לראנד תואר שני בביטחון לאומי ממכללת המלחמה של הצי, תואר שני באווירונאוטיקה מאוניברסיטת האווירונאוטיקה אמברי-רידל, ותואר ראשון בלימודי תעופה מאקדמיית חיל האוויר.
נשוי לקים ואב לשניים.
הערות שוליים

↑  CONGRESSIONAL RECORD, ‏29 בספטמבר 2010
מרטין זנדברגר

| --- | --- |

Martin Sandberger
 לידה:  17 באוגוסט 1911 שרלוטנבורג, ברלין, גרמניה
 פטירה:  30 במרץ 2010 (בגיל 98) שטוטגרט, גרמניה
 מדינה:  הקיסרות הגרמנית, גרמניה המערבית, גרמניה הנאצית, גרמניה 
 השכלה:  אוניברסיטת טיבינגן (1933) אוניברסיטת מינכן אוניברסיטת קלן קתדרלת פרייבורג
 מעסיק:  גסטפו, המשרד הראשי לביטחון הרייך 
 מפלגה:  המפלגה הנאצית 
 פרסים והוקרה:  צלב ההצטיינות במלחמה  צלב הברזל, דרגה שנייה 
 
מרטין זנדברגר (בגרמנית: Martin Sandberger;‏ 17 באוגוסט 1911 – 30 במרץ 2010) היה מפקד אס-אס גרמני בתקופת שלטון הנאצים בין השנים 1941–1943 וד"ר למשפטים.
זנדברגר לקח חלק גדול בהשמדת היהודים בתקופת השואה כאשר פיקד על הזונדרקומנדו a1 של איינזצגרופן A ובתפקידו כראש משטרת הביטחון (RSHA - Reichssicherheitshauptamt). היה אחראי להשמדתם של כ-1,000 יהודים באסטוניה, ואחר כך באיטליה כאשר דאג לשלוח את היהודים האיטלקים למחנה הריכוז אושוויץ. הוא היה המפקד השני של איינזצגרופן A שנשפט והורשע.
ביוגרפיה

זנדברגר נולד בשרלוטנבורג שבברלין. אביו היה מנהל של IG Farben (אִי גֶה פַארבֶּן) - קונצרן גרמני בתחום הכימיה והתרופות.
הוא למד משפטים באוניברסיטאות מינכן, קלן, פרייבורג וטיבינגן.
בגיל 20 הצטרף למפלגה הנאצית ולארגון ה-SA. בין השנים 1932–1933 כיהן כיו"ר קהילת הסטודנטים ונבחר לראש התאחדות הסטודנטים הלאומית-סוציאליסטית באוניברסיטת טיבינגן. השפעת האידאולוגיה הנאצית באה אצלו לידי ביטוי כבר בנובמבר 1933, בהגנה על עבודת המחקר שלו בנושא "ביטחון סוציאלי במדינה הלאומית-סוציאליסטית". ב-8 במרץ באותה שנה, הניפו מרטין זנדברגר ועמיתו אריך הרלינגר את דגל צלב הקרס מול הבניין הראשי באוניברסיטת טיבינגן. בשנת 1935, לאחר עליית הנאצים לשלטון, מונה כמפקח באוניברסיטה וקיבל את התואר ד"ר למשפטים. ב-1936 הפך לחבר מגויס בזונדרקומנדו אס-אס בפיקודו של גוסטב אדולף שיל - עבור ה-SD בוירטמברג.
תפקידיו במלחמת העולם השנייה

בספטמבר 1939, לאחר פלישת גרמניה לפולין, פתח היינריך הימלר בתוכנית הידועה בשם "חזרה לאומה" (Heim ins Reich), אשר הייתה אחראית לגירוש האוכלוסייה המקומית באזורי פולין והחלפתה בגרמנים אתניים. כחודש לאחר מכן (13 באוקטובר 1939) מינה הימלר את זנדברגר לממונה על משרד ההגירה המרכזי במזרח פולין ובנוסף, הטיל עליו לבדוק את "הערכת השווי הגזעית" (Rassische Bewertung) של מהגרי הפולקסדויטשה השונים.
במלחמת העולם השנייה, כבשה גרמניה מדינות רבות ואחת מהן הייתה אסטוניה. לפני מבצע ברברוסה (1941) היו באסטוניה כ-4,500 יהודים, רבים ברחו עם נסיגת הצבא האדום. יש המשערים, כי לאחר כיבושה של אסטוניה על ידי גרמניה הנאצית נשארו כ-2,000 יהודים, ויש הטוענים שמספר היהודים שנשאר הוא כ-1,000 יהודים. לאחר הכיבוש, הוקמה במדינה האסטונית ממשלה ששיתפה פעולה עם שלטונות הרייך ולכל חבר בה הוענק התואר "לאנדסדירקטור".
תפקידיו במלחמת העולם השנייה > מפקד בזונדרקומנדו a1

בחודש יוני 1941 מונה זנדברגר למפקד הזונדרקומנדו (SK1a) 1a של האס.אס. בדרגת אובר-שטורמבאנפיהרר, וראש משטרת הביטחון של האס דה (SD) באסטוניה (1941–1942). הזונדרקומנדו שימש באס.אס לתיאור תת-יחידה, שעסקה בביצוע משימות מיוחדות ופעולות שהיו כרוכות בשליחת סוכנים או כוחות לשטח.
בתפקיד זה הוטל עליו להשליט את המשטר הנאצי במדינה הכבושה. פעילותו נעשתה באמצעות הטלת טרור והפחדה, ובחיסול כל הגורמים העוינים שעשויים לבצע פעולות נגד הנאצים. מצד שני, בתפקידו כראש משטרת הביטחון, הוא הכיר בתחושת הקורבן של האסטונים ובשאיפת הצדק שלהם. באמצעות שאיפת הנקם שלו, זירז את "החלמתה" של "האומה פגועת הטראומה", בכך שהעניק לאסטונים אוטונומיה רחבה - אזור מינהל עצמי (Generalbezirk Estland), שבראשו הֻצַּב היאלמר מאה, מנהיג התנועה הלאומנית הקיצונית "ופס" (Vaps). זנדברגר הביא להעלאת תחושת הערך העצמי של העם האסטוני באמצעות קשר של שיתוף פעולה, שהתבסס על אמפתיה ואמון הדדי. במקום הפחדה ושליטה סמכותית, כפי שנהוג היה באזורים אחרים במזרח אירופה שנכבשו על ידי הנאצים. בה בעת ניצל את תחושותיהם האנטי-קומוניסטיות של האסטונים, כדי שיראו ביהודים את שורש אסונם ואת האמצעי להשבת הערך העצמי ותחושת העצמה שלהם, והביא לידי כך שירצחו את התושבים היהודים שנותרו בארצם. בפיקודו ובהוראתו חיסלה משטרת הביטחון את שארית האוכלוסייה היהודית באכזריות רבה בכל מיני שיטות של הרג ורצח. הדבר שירת את שאיפתו של זנדברגר להפוך את אסטוניה "נקייה מיהודים" (Judenfrei). מבחינתם של האסטונים, היהודים הוקרבו על מזבח ההתחדשות הלאומית.
כדי ללמד על היעילות האכזרית שבה חיסל את שארית האוכלוסייה היהודית באסטוניה, איתרו אנשי המשטרה האסטונית וחברי יחידות הארגון הלאומני האסטוני "אומאקייטסה" שהיו תחת שליטתו של זנדברגר את 1,000 היהודים שנותרו במדינה. בתחילה, אסרו ורצחו מאות גברים בני 16 ומעלה, השאר – נשים וילדים רוכזו בבתי-ספר. חלקם הועסקו בעבודות כפייה, ומאוחר יותר הועברו למחנה עבודה הרקו (Harku) שבאזור העיר טאלין.
ב־12 באוקטובר 1941 דיווח זנדברגר לממונים עליו, שכל הגברים היהודים מבני 16 ומעלה, פרט לרופאים ול"זקני היהודים" שמונו מטעם הגרמנים, מוצאים להורג בידי אנשי "ההגנה העצמית" האסטונית, בפיקוח נציגי הזונדרקומנדו 1a, ובמפה אזורית שצורפה לדין וחשבון של איינזגרופן A, צוין שאסטוניה נקייה מיהודים. בקיץ 1942 דיווח לממונים עליו שנורו 243 צוענים. בשנה הראשונה בתפקידו כמפקד זונדרקומדו 1a, הוצאו להורג על אדמת אסטוניה 5,643 איש.
תפקידיו במלחמת העולם השנייה > מפקד בזונדרקומנדו a1 > הקמת משטרת ביטחון באסטוניה

במטרה לחשל את ה"ידידות" החדשה בין הכובש הגרמני לנכבש האסטוני, האדירו הגרמנים את דִּמּוּיָם הגזעי של האסטונים שהם מעל שאר העמים המזרח אירופאים. הואיל והאסטונים נתפסו כעם שנמצא בראש הסקאלה הגזעית – בעלי התכונות הרצויות ביותר מבחינה גזעית, כבעלי רכוש ועם הפוטנציאל הגדול ביותר ל"גרמניזציה". הרעיון שהאסטונים והגרמנים הם "אחים לנשק", הביא את זנדנברגר יחד עם מפקד הגסטפו והאס. דה. בטאלין, לפנות ליוצאי צבא ומשטרה אסטונים, ולשכנע אותם להצטרף להקמת משטרת ביטחון אסטונית נפרדת, אך נתונה לפיקוח צמוד של גרמניה. זנדברגר יותר מכל נציג אחר של גרמניה, כפי שצוין, הקפיד לנהוג כבוד באסטונים שהיו בתחום שיפוטו. הגישה הזו השתלמה, הואיל והניבה למנגנון הביטחון הגרמני תמיכה גדולה פי 10 עם הצטרפותם של שוטרים שהתגייסו למשטרת הביטחון האסטונית. ביוזמתו קיבלו השוטרים את תמיכתם של כ-40,000 חברי יחידות הארגון הלאומני האסטוני "אומאקייטסה" (Omakaitse). הסדר זה אורגן בידי זנדברגר, כדי להשיג הסכמה ציבורית לסידורי הביטחון הגרמניים, וכוון נגד הקומוניסטים והיהודים.
תפקידיו במלחמת העולם השנייה > מפקד בזונדרקומנדו a1 > תנאי המחיה במחנות הריכוז באסטוניה

בתקופת משטר הרייך השלישי, היו באסטוניה כ-20 מחנות ריכוז שעליהם חלש מחנה הריכוז ואיווארה. אל המחנות הללו הגיעו משלוחים של רבבות יהודים מגטאות שונים: וילנה קובנה ולטביה. בשנים 1942–1943 הגיעו משלוחים של יהודים גם מארצות אחרות כמו פינלנד, צ'כוסלובקיה ומאזור טרנסילבניה אשר ברומניה. חלק מהם נרצחו מיד בהגיעם, וחלק הועבדו בעבודות פרך בעיקר במכרות פצלי שמן, חפירת תעלות נגד טנקים, בניית בונקרים ובעבודות אחרות שנצרך להם הצבא הגרמני. לאחר שנחלשו, נרצחו או שמתו מחולי, רעב ומהתעללויות שונות. תנאי המחיה במחנות היו קשים מנשוא: החדרים היו גדולים ובלתי מוסקים, הצפיפות הייתה גדולה מאוד והאסירים ישנו על דרגשי עץ תלת-קומתיים. הדרגשים היו צרים מאוד ואי אפשר היה לשכב על הגב; התזונה הייתה גרועה והם סבלו מרעב כרוני; העונשים וההתעלליות היו הלקאה בשוט – גבר היה סופג 50–100 מלקות ואישה הייתה מקבלת 25 מלקות; הם נאלצו לרוץ ולהשתטח בתוך זוהמת המחנה לקום ולהמשיך בריצה; במיוחד נהגו שומרי המחנות להתעלל בנשים, אשר הוכרחו להשתתף בנשפי חשק עם ראשי המחנה ועוזריהם.
תפקידיו במלחמת העולם השנייה > מפקד בזונדרקומנדו a1 > חיסול מחנות הריכוז

כאשר החלה המתקפה הסובייטית בחודשים יולי – אוגוסט שנת 1944, התחיל מבצע טשטוש והסוואת זוועות ההמתות ההמוניות. הדבר נעשה על ידי אנשי קומנדו מיוחדים שאילצו את אסירי המחנה לשרוף את גופות ההרוגים. בנוסף, החלו אנשי האס.אס יחד עם משתפי פעולתם האסטונים, להעביר את האסירים מהמחנות השונים למחנה הריכוז שטוטהוף דרך הים הבלטי. אסירי מחנה הריכוז קלוגה ומחנה הריכוז לגדי נרצחו במקום, חלקם ניסה לברוח אולם הם נתפסו נורו במקום.